OpenLLM-France/wikimedia huggingface dataset:
# Antes llega la muerte

Antes llega la muerte és una pel·lícula hispano-italiana de l'any 1964, dirigida pel cineasta espanyol Joaquín Romero Marchent, estant emmarcada dins del subgènere del spaghetti western. La música és a càrrec del famós compositor italià Riz Ortolani, autor de les bandes sonores de nombrosos westerns. Fou mostrada amb el títol I sette del Texascom a part d'una retrospectiva del spaghetti western al 64a Mostra Internacional de Cinema de Venècia.

## Argument

Quan Bob Carey (Paul Piaget) surt de la presó, després d'una llarga condemna per assassinat, inicia la cerca de la seva antiga promesa, María (Gloria Milland). Però aviat esbrina que, durant la seva absència, aquesta s'ha casat amb Clifford (Jesús Puente), un ric hisendat.
La felicitat d'aquest matrimoni és només aparent. María, en realitat, està greument malalta. Pateix un tumor cerebral les molèsties del qual ella atribueix a un imaginari embaràs. Per a operar a María, és necessari portar-la fins a la ciutat de Laredo, així que Clifford ven totes les seves possessions i emprèn el llarg viatge cap a l'esperança. Aviat s'uniran a l'expedició un antic explorador de l'exèrcit anomenat Rogers, un simpàtic cuiner xinès, Lin Chu (Gregorio Wu), i un mestís que respon a l'apel·latiu d' "Apuestas".

## Repartiment

* Paul Piaget: Bob Carey
* Gloria Milland: María
* Jesús Puente: Clifford
* Fernando Sancho: Scometti
* Claudio Undari: Ringo
* Francisco Sanz: Dr. Farrell
* Gregorio Wu: Lin Chu
* Raf Baldasarre: Jess

## Pressupost

El pressupost d'aquesta pel·lícula va ascendir a 15.000.000 milions de pessetas, uns 90.000 € actuals, la qual cosa va suposar un desenbolso enorme per a l'època.

## Premis

Als Premis del Sindicat Nacional de l'Espectacle de 1964 va rebre un premi de 100.000 pessetes al millor equip artístic.

## Referències

* ↑ Marco Giusti. Dizionario del western all'italiana. Mondadori, 2007, 2007. ISBN 978-8804572770.
* ↑ Fulvio Toffoli «Spaghetti western alla Mostra di Venezia con la benedizione di Quentin Tarantino». , 26-07-2007 [Consulta: 18 abril 2013].
* ↑ Premios cinematográficos del Sindicato Nacional del Espectáculo, ABC, 2 de febrer de 1965

## Enllaços externs

* Escenes de la pel·lícula rodades a Almeria a Dailymotion
# Cyprinus daliensis

Cyprinus daliensis és una espècie de peix cipriniforme de la família dels ciprínids que es troba al llac Er Hai (conca del riu Mekong, Yunnan, Xina).

## Referències

* ↑ Linnaeus C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1. i-ii + 1-824.
* ↑ BioLib
* ↑ FishBase (anglès)

## Bibliografia

* Chu, X.L., Y. Chen, et al., 1989. The fishes of Yunnan, China. Part I Cyprinidae. Science Press, Pequín, Xina, 377 p.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald (1985).
# Sophie Alberti

Mathilde Elise Sophie Alberti (19 de setembre de 1846 – 17 de juny de 1947) fou una activista pionera en la defensa dels drets de les dones a Dinamarca i col·laboradora de Kvindelig Læseforening (Associació de Dones Lectores), que incloïa unes 4.600 sòcies inscrites el 1919.

## Biografia

Alberti nasqué el 19 de setembre del 1846 a Copenhaguen, filla del procurador del tribunal suprem, i polític de Venstre, Carl Christian Alberti (1814 – 90), i d'Albertine Sophie Frederikke Westergaard (1814 –1901). Fou la major de quatre germans. El seu germà Peter Adler fou famós per l'escàndol Alberti del 1908.
Durant la seua vida, estigué molt unida amb sos pares i hi visqué fins que van morir. Quan tenia 16 anys, es traslladà a París en un viatge d'estudis amb la seua amiga Tagea Rovsing. Ambdues promovien activament el dret de les dones a estudiar i seguien els debats parlamentaris sobre el dret de les mestresses de casa a rebre un sou. Entrà en l'Associació de Dones Lectores dos anys després que la fundàs Rovsing i Sophie Petersen al 1872.

## Referències

* 1 2 3 Hevenegård-Lassen, Helle. «Sophie Alberti (1846 - 1947)» (en danés) p. Kvinfo. [Consulta: 30 maig 2017].
* 1 2 Lemche, Gyrithe. «Sophie Alberti» (en danés). [Consulta: 30 maig 2017].
# Windows NT 4.0

Windows NT 4.0 és una versió important del sistema operatiu Windows NT desenvolupat per Microsoft i orientat a empreses, estacions de treball i ús de servidors de gamma alta. Fou el successor directe de Windows NT 3.51 i va alliberar-se a la indústria el 31 de juliol de 1996. i després a la venda al detall el 24 d'agost de 1996. Va ser el principal sistema operatiu orientat als negocis de Microsoft fins a la introducció de Windows 2000. Es van vendre edicions per a estacions de treball, servidors i programari incrustat, i totes les edicions presenten una interfície d'usuari gràfica similar a la de Windows 95, que va ser substituït per Windows 98 i encara es podia actualitzar directament amb Windows 2000 Professional.
És tot un preferent, orientat cap al sistema operatiu gràfic i de negocis dissenyat per a treballar amb qualsevol ordinador amb uniprocessador o multiprocessador simètric. És un sistema de Windows de 32 bits disponible en dues edicions de servidor de treball i amb un entorn gràfic semblant al del Windows 95. "NT" en la seva denominació com a producte, el títol inicial era "Nova Tecnologia", d'acord amb Microsoft el llavors CEO de Bill Gates, però actualment ja no té cap significat concret. Windows NT 4.0 va ser substituït per Windows 2000 al febrer de 2000. Windows NT 4.0 es classifica com un nucli de sistema operatiu híbrid.

## Referències

* ↑ «Microsoft Announces the Release of Windows NT Workstation 4.0». Redmond, WA: Microsoft, 31-07-1996. Arxivat de l'original el 5 agost 2019. [Consulta: 25 juny 2017].
* ↑ «Cannot Upgrade Windows 95/98 to Windows 2000 Server». Microsoft. Arxivat de l'original el 4 novembre 2013.
# Mariana Sîrbu

Mariana Sîrbu (Iași, 1948 ↔ 1949 - 1 d'agost de 2023) va ser una violinista romanesa. Concertista reconeguda, fou professora de violí al conservatori Hochschule für Musik und Theater “Felix Mendelssohn Bartholdy” de Leipzig.
Eix d'una família de músics i els pares van guiar els seus primers passos. Estudià amb Ştefan Gheorghiu a la Universitat National de Música de Bucarest.
De 1992 a 2003, va ser concertina (primer violí) de l'orquestra de cambra I Musici, i va ser directora convidada de l'orquestra de cambra Irish Chamber Orchestra. El 1994 va cofundar el Quartetto Stradivari. Tocava el stradivari «Conte de Fontana», que va pertànyer a David Oistrakh (1908-1974).

## Discografia seleccionada

* 6 Concertos per violí d'Antonio Vivaldi amb I Musici (1995)
* 3 Sonates per violí de George Enescu
* El violí de David Oistrakh. De Mozart a Enescu (2004)

## Reconeixement

* Premi Frumento d'oro (2018)

## Referències

* 1 2 «A Giovanna Cuomo e Mariana Sirbu il Premio Frumento d'oro» (en italià). ED Essere Donna Magazine, 21-03-2017.
* ↑ Nom en romanès: Universitatea Naţională de Muzică Bucureşti
* ↑ «Mariana Sirbu» (en italià). Festival Federico Cesi, 2020. Arxivat de l'original el 2020-01-18. [Consulta: 31 desembre 2020].
* ↑ Dervan, Michael «Shrewd chief executive helps ICO to scale new heights» (en anglès). The Irish Times, 11-07-2020.
* ↑ «Quartetto Stradivari» (en anglès).
* ↑ Andrade, Roberto. «El violín de David Oistrakh. De Mozart a Enescu -» (en castellà). La Quinta de Mahler, 2004. [Consulta: 31 desembre 2020].
* ↑ Oistrakh, David; Brengola, Riccardo; Gulli, Franco; Sirbu, Mariana; Masi, Pier Narciso. The violin of David Oistrakh: Stradivari, Conte di Fontana 1702.. Genova, Italy: Dynamic, 2003.
# Gramàtica lliure de context determinista

En la teoria dels llenguatges formals, la classe de gramàtiques lliures de context deterministes (DCFGs per les seves sigles en anglès) son un subconjunt propi de les gramàtiques lliures de context. Son el subconjunt de les gramàtiques lliures de context que es poden derivar d'un autòmat amb pila determinista i generen els llenguatges lliures de context deterministes. Aquestes gramàtiques son sempre no-ambigües.
DCFGs son d'un gran interès pràctic, ja que poden es poden analitzar sintàcticament (parser) en temps lineal i de fet, es pot generar automàticament un parser a partir de la gramàtica amb un generador. Per aquest motiu s'han fet servir a bastament en computació, ja que formes més restrictives de DCFGs es poden analitzar sintàcticament per parsers força simples.

## Referències

* ↑ C., Martin, John. Introduction to languages and the theory of computation. 4th ed. Nova York, NY: McGraw-Hill, 2011. ISBN 9780073191461.
* ↑ Michael., Sipser,. Introduction to the theory of computation. 3a edició. Boston, MA: Cengage Learning, 2013. ISBN 9781133187790.
Teoria d'autòmats: llenguatge formals i gramàtica formals :
Jerarquia de ChomskyGramàtiquesLlenguatgesMàquines abstractes
Tipus-0
Tipus-1
Tipus-2
Tipus-3
Sense restriccions
(sense nom)
Sensitiva al context
Concatenació de rang
Indexada
Sistema lineal de reescriptura lliure de context
Adjunció d'arbres
Lliure de context
Lliure de context determinista
Visibly pushdown
Regular
No recursives
Enumerable recursivament
Decidible
Sensible al context
Concatenació de rang$^*$
Indexat$^*$
Llenguatge lineal de reescriptura lliure de context
Adjunció d'arbres
Lliure de context
Lliure de context determinista
Visibly pushdown
Regular
Lliure d'estrella
Finit
Màquina de Turing
Decider
Linealment acotat
Màquina de Turing PTIME
Pila anidada
Autòmat per subprocessos
Autòmat amb pila d'arbre restringit
Pila incrustada
Autòmat amb pila no-determinista
Autòmat amb pila determinista
Visibly pushdown
Finit
Sense comptadors(amb monoides finits aperiòdics)
Finit acíclic :
Cada categoria de llenguatges, excepte aquells marcats per $^*$, és un subconjunt de la categoria superior. Qualsevol llenguatge en aquesta categoria es genera per una gramàtica i per un autòmat de la categoria de la mateixa línia. :
# Danse des Ouléd-Naïd

Danse des Ouléd-Naïd és una pel·lícula muda de curtmetratge francesa del 1902 dirigida per Segundo de Chomón, qui també la va acolorir. Dura aproximadament dos minuts.

## Sinopsi

La pel·lícula captura diversos ballarins de diferents països. Primer hop pot veure un dansaire àrab, després una ballarina del ventre algeriana i finalment un escocès de les Terres Altes amb kilt ballant una jiga escocesa.

## Referències

* ↑ Danse des Ouléd-Naïd a csfd.cz

## Enllaços externs

* Danse des Ouléd-Naïd a YouTube
# Skidmore (Texas)

Skidmore és una concentració de població designada pel cens dels Estats Units a l'estat de Texas. Segons el cens del 2000 tenia 1.013 habitants.

## Demografia

Segons el cens del 2000, Skidmore tenia 1.013 habitants, 348 habitatges, i 258 famílies. La densitat de població era de 37,2 habitants per km².
Dels 348 habitatges en un 39,9% hi vivien nens de menys de 18 anys, en un 57,5% hi vivien parelles casades, en un 10,9% dones solteres, i en un 25,6% no eren unitats familiars. En el 21,6% dels habitatges hi vivien persones soles l'11,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,9 i el nombre mitjà de persones que vivien en cada família era de 3,42.
Per edats la població es repartia de la següent manera: un 31,3% tenia menys de 18 anys, un 9,3% entre 18 i 24, un 27,1% entre 25 i 44, un 18,4% de 45 a 60 i un 13,9% 65 anys o més.
L'edat mediana era de 34 anys. Per cada 100 dones de 18 o més anys hi havia 94,4 homes.
La renda mediana per habitatge era de 19.940 $ i la renda mediana per família de 25.833 $. Els homes tenien una renda mediana de 23.056 $ mentre que les dones 16.538 $. La renda per capita de la població era de 8.864 $. Aproximadament el 25,6% de les famílies i el 31,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Skidmore». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Skidmore». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Garnett

Garnett és una població dels Estats Units a l'estat de Kansas. Segons el cens del 2006 tenia 3.280 habitants.

## Demografia

Segons el cens del 2000, Garnett tenia 3.368 habitants, 1.439 habitatges, i 886 famílies. La densitat de població era de 434,9 habitants/km².
Dels 1.439 habitatges en un 28,8% hi vivien nens de menys de 18 anys, en un 50,2% hi vivien parelles casades, en un 8,5% dones solteres, i en un 38,4% no eren unitats familiars. En el 34,7% dels habitatges hi vivien persones soles el 21,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,91.
Per edats la població es repartia de la següent manera: un 24,4% tenia menys de 18 anys, un 7,5% entre 18 i 24, un 23,3% entre 25 i 44, un 20,7% de 45 a 60 i un 24,1% 65 anys o més.
L'edat mediana era de 41 anys. Per cada 100 dones de 18 o més anys hi havia 82,1 homes.
La renda mediana per habitatge era de 31.518$ i la renda mediana per família de 38.095$. Els homes tenien una renda mediana de 31.175$ mentre que les dones 19.858$. La renda per capita de la població era de 16.265$. Entorn del 9,2% de les famílies i el 13% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Garnett». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Garnett». American Fact Finder. Oficina del Cens dels Estats Units, 12-01-2010.
# Étienne Maire Bretón

Étienne Maire Bretón (Mirecourt (França), 1827 - París, ?) fou un lutier català d'origen francès.
Membre d'una extensa família de lutiers, l'any 1850 es traslladà a Barcelona per ocupar-se del taller d'Altimira, on va treballar fins al 1874, any que s'establí al carrer "Conde del Asalto, 96" (actualment, carrer Nou de la Rambla).
Copià els models dels millors luthiers italians, sense poder deixar de donar-los un estil afrancesat que denota el seu origen.
Molt dels seus violins foren etiquetats per ell mateix amb etiquetes còpies de les originals italiandes del mestre imitat, marcant únicametnt els violoncels amb el seu nom. Al final de la seva vida es traslladà a París.
El seu fill, Etienne Maire Clarà, va ser també lutier, establert a Barcelona i a Madrid.

## Bibliografia

* Els nostres luthiers : escultors del so. Exposició del 8 de maig al 7 de juliol de 1996, Capella de Santa Àgata, Museu de la Música.. Barcelona: Museu de la Música de Barcelona, 1996. ISBN 8476097883 [Consulta: 22 maig 2013].
* Vannes, René. Dictionnaire Universel des luthiers. Bruxelles: Les Amis de la Musique, 1972.
# Mariana Zudáñez

Mariana Zudáñez (Sucre, 1770—1830) va ser una heroïna de la independència de Bolívia.
Va néixer el 1770 a Sucre. Era filla de Manuel Ignacio Zudáñez i de Manuela, i es va casar el 1785 amb Manuel Medizalbe, amb qui va tenir una filla, Teresa. Juntament amb el seu germà menor, Jaime, considerat precursor de la independència de Bolívia, va ser partícip de la causa independentista. No obstant això, ha estat considerada una heroïna secundària o oculta, atès que del seu germà sí hi ha llibres, memorials i es conserva la casa on va viure. Tanmateix, Mariana va ser la que va encendre la guspira de la revolta de Chuquisaca el 25 de maig de 1809, dia que va ser detingut Jaime acusat de conspiració. Hom afirma que va sortir al carrer a demanar la col·laboració dels veïns per lluitar contra la detenció del seu germà i va incitar els veïns de Sucre a rebel·lar-se. Hom afirma que de no ser per Mariana, potser no hauria esclatat la revolta a Sucre. Va morir el 1830; la seva herència va anar a parar al seu germà Jaime i la seva neboda Feliciana, atès que la seva filla Teresa va morir prematurament, de part, el 1802.

## Referències

* 1 2 «Investigació revela que Jaime Zudáñez no tuvo descendencia» (en castellà). Pieb. Periódico de investigación sobre Bolívia, 09-09-2009.
* 1 2 «Las 12 mujeres que dejaron huella en la historia de Bolivia» (en castellà). Opinión, 27-05-2016.
* 1 2 3 «Los personajes "secundarios"». BBC Mundo, 22-05-2009.
# Guan Daosheng

Guan Daosheng (en xinès simplificat: 管道升; en xinès tradicional: 管道昇; en pinyin: Guǎndào shēng) fou una poeta, cal·lígrafa i la més cèlebre pintora de la història de la Xina que va viure a la dinastia Yuan. Nascuda a Huzhou el 1262 i morta el 1319, estava casada amb el famós cal·lígraf Zhao Mengfu. L'emperador Renzong (Buyantu Khan) va col·leccionar les cal·ligrafies de la parella i les del seu fill Zhao Yong.
Aquest poema seu és un dels més coneguts:
《我儂詞》 你儂我儂，忒煞情多， 情多處，熱如火。 把一塊泥，捻一個你，塑一個我。 將咱兩個，一齊打破，用水調和， 再捻一個你，再塑一個我， 我泥中有你，你泥中有我。 我與你生同一個衾，死同一個槨。
Algunes paraules sobre tu i jo Tu i jo, és molt d'amor,
D'un amor recíproc que crema com les flames Com bocins d'argila, els teus dits em donen forma i les meves mans et modelen Junts, ens trossegem, junts l'aigua ens reuneix. De nou les teves mans em modelen, els meus dits et donen forma. Ets a la meva argila, sóc a la teva argila. Vet aquí el llit per a la nostra vida, el nostre taüt per la mort.

## Obra pictòrica

Coneguda per les seves pintures de pruneres i bambús, realitzades amb elegants pinzellades, com a artista va ser una de les grans figures de la pintura de bambú, el seu tema preferit, una planta que es doblega en l'adversitat sense arribar a trencar-se.

## Bibliografia

* “A Companion to Asian Art and Architecture” de Rebecca M. Brown i Deborah S. Hutton (editors),Capítol 12. “The Icon of the Woman Artist: Guan Daosheng (1262–1319) and the Power of Painting at the Ming Court c. 1500” de Jennifer Purtle. ISBN 9781405185370. Any 2011.
* "Encyclopedia of China: The Essential Reference to China, Its History and Culture”. Part dedicada a "Zhao Mengfu and Guan Daosheng” de Dorothy Perkins. Nova York. Any 1998.
* “Women Writers of Traditional China: An Anthology of Poetry and Criticism” de Kang-i Sun Chang, Haun Saussy i Charles Yim-tze Kwong. Stanford University Press (Califòrnia). ISBN 0-8047-3231-0. Pàgs. 126-127,129, 227, 761, 832, 852, 874 i 890.

## Enllaços externs

Poema de Guan (text bilingüe en llengua anglesa i xinesa):
* http://chinesepoemsinenglish.blogspot.com.es/2013/08/guan-daosheng-i-and-you-song-clay.html
Notícies sobre l'artista:
* http://www.womenofchina.cn/html/womenofchina/report/167598-1.htm Arxivat 2014-04-07 a Wayback Machine..
* http://www.womenofchina.cn/html/womenofchina/report/139122-1.htm Arxivat 2014-04-07 a Wayback Machine..
# Aníkovo

Aníkovo (en rus: Аниково) és un poble de l'óblast de Riazan, a Rússia, segons el cens del 2010 tenia 11 habitants.

## Referències

* ↑ «Схема территориального планирования Касимовского муниципального района Рязанской области». Федеральная государственная информационная система территориального планирования (ФГИС ТП).
* ↑ «Akapovo». GeoNames.
* ↑ Приказ Министерства природных ресурсов Российской Федерации от 28 марта 2007 г. № 68 «Об утверждении Перечня лесорастительных зон и лесных районов Российской Федерации»
* ↑ Koriakov, I. B.. «База данных «Этно-языковой состав населённых пунктов России»».
# Dansaire fuliginós

El dansaire fuliginós (Saltator fuliginosus) és un ocell de la família dels tràupid (Thraupidae).

## Hàbitat i distribució

Habita la selva pluvial, vegetació secundària i matolls de les terres baixes de l'est del Brasil, est de Paraguai i nord-est de l'Argentina.

## Referències

* ↑ «Dansaire fuliginós». Cercaterm. TERMCAT, Centre de Terminologia. Rev. 20/10/2022(català)
# Skjolden

Skjolden és una població situada al municipi de Luster, al comtat Sogn og Fjordane, Noruega. Està ubicat al final del Lustrafjorden, que al seu torn és una branca del fiord més gran de Noruega, el Sognefjorden. Les valls de Mørkridsdal i Fortunsdal s'ajunten a Skjolden, just a l'oest de les muntanyes Hurrungane. A Skjolden hi viuen unes 200 persones.
El poble està situat a la carretera de Sognefjellsvegen, a uns 20 quilòmetres a l'oest del llac Prestesteinsvatnet i la muntanya Fannaråki. Skjolden es troba a uns 25 quilòmetres al nord-est del centre municipal de Gaupne i a uns 35 quilòmetres al nord-est de Hafslo. Al nord del poble s'hi troba el Parc Nacional de Breheimen, llar de les glaceres Harbardsbreen i Spørteggbreen, i la muntanya Tverrådalskyrkja.

## Residents famosos

* Ludwig Wittgenstein hi va viure entre el 1913 i el 1914.

## Galeria fotogràfica

* Vista de Vassbakken
* Skjolden
* Vista amb salt d'aigua
* Cabana usada per Ludwig Wittgenstein

## Referències

* ↑ Store norske leksikon. «Skjolden» (en noruec). [Consulta: 11 setembre 2010].
* ↑ Statistisk sentralbyrå «Folke- og boligtellingen 2001, kommune- og bydelshefter 1426 Luster» (PDF) (en norwegian). 2011, 2001.
# Zalgize-Doneztebe

Zalgize-Doneztebe (en francès i oficialment Sauguis-Saint-Étienne) és un municipi d'Iparralde al territori de Zuberoa, que pertany administrativament al departament dels Pirineus Atlàntics (regió de la Nova Aquitània). Limita amb Mendikota al nord, Arrokiaga al nord-est, Barkoxe a l'est, Ozaze-Zühara al sud-oest i Iruri al sud.
Zalgize és la localitat on va morir Jean-Bernard d'Uhart (1765-1834), militar i polític francès, representant del Pays de Soule en els estats generals i en l'assemblea constituent de 1789.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 301 | 296 | 304 | 289 | 369 | 346 | 450 | 450 | 456 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 425 | 360 | 390 | 390 | 392 | 440 | 397 | 374 | 391 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 395 | 379 | 371 | 308 | 313 | 301 | 291 | 314 | 290 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 262 | 236 | 204 | 190 | 200 | 201 | - | - | - |
| 2019 | - | - | - | - | - | - | - | - |
# Xulépovo

Xulépovo (en rus: Шулепово) és un poble de l'óblast d'Arkhànguelsk, a Rússia, segons el cens del 2012 no tenia cap habitant.

## Referències

* ↑ «Схема территориального планирования Каргопольского района». Федеральная государственная информационная система территориального планирования (ФГИС ТП).
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2022-02-05. [Consulta: 2 maig 2022].
# Apel·las

Apel·las és un nom grec, variant d'Apel·les, derivats d'Apol·lo. Pot fer referència als personatges següents:
* Apel·las de Cirene, geògraf de l'antiga Grècia, nadiu de Cirene
* Apel·las, escultor de l'antiga Grècia
* Apel·las o Apol·las Pòntic, historiador de l'antiga Grècia

## Vegeu també

* Apel·les (desambiguació)